《八声甘州 寒窗夜坐，有怀琴如姑母》
清代·陆蓉佩

对银釭耿耿夜窗虚，卷帘月初来。正霜花飘堕，新寒料峭，炉篆来灰。

无限萧疏景物，顾影独徘徊。回首乡关恨，扫更难开。

小倚阑干闲自，弄数枝瘦影，开到寒梅。叹频年羁旅，寥落亦堪哀。

听征鸿、一行过尽，盼音书、几度费疑猜。怎知我、此时情绪，一例愁堆。

作者简介：陆蓉佩，阳湖人，陆鼎晋女。同邑赵念植聘室，念植亡过门守贞。